Niy ma nadziyje dlŏ ludzkości
- Lot z 85 hydraulikami przerwany skuli awaryje haźla
- Chop skŏrany za miyłość do krowy
- Dzioucha przaje zwierzyntōm i pisze sie po gymbie
- Chop futruje sie sterydami i niy wiy, że ône szkodzōm
- Kerowca lastauta przejyżdżŏ po 2000-letnich ôbrŏzach, coby uszpŏrŏwać pŏrã pesos
Wiela hydraulikōw trza, żeby naprawić haziel? Niyrŏz ani 85 niy styknie. Fliger z Oslo do München musioł 27 stycznia lecieć nazŏd znad granice szwedzkij, bo zepsuła sie toaleta na pokładzie. Leciało nim 85 szpecōw ôd rułek i kokotkōw, ale tã toaletã sprawić szło ino ôd zewnōntrz. Na ziymi technicy wartko poradziyli wszyjsko dokludzić do porzōndku i fliger hned zaś wystartowoł.
🛫🚽🛬 Norwegian flight #DY1156 with 84 plumbers on board was forced to return to Oslo becasue of a problem the toilets on board.https://t.co/lUPlJIxGMU pic.twitter.com/I5YqeR6hvJ
— Flightradar24 (@flightradar24) 29 stycznia 2018
Sōnd w Lōndynie uznoł chopa za winnego naruszyniŏ publicznyj przizwojitości po tym, jak siodłŏczka go znŏdła z galŏtami na kostkach, jednōm rynkōm miyndzy nogami, a drugōm rynkōm we krowie. Chop ze ściepniyntymi galŏtami poradziōł uciyc, ale niyskorzij prziszoł nazŏd. Ôbejrzały go dwie siostry i pōłgodzinnyj ôbserwacyji zazwōniyły po policyjõ (ino pytanie, czymu dopiyro wtedy). Niy mōmy informacyji ô tym, jak sie czuje krowa.
Inkszŏ angelskŏ miyłośniczka zwierzōnt bardzo chciała pokŏzać światu, jak ô nie dbŏ. Dzioucha z Preston wciepła na Twitter fotografije swojigo nowego tatuażu, co sie go zrobiyła na gymbie. Niyma ôn jakiś fest skōmplikowany, bo to ino piyńć liter: „Vegan”. Padŏ, że moc ludzi gorszy sie na niã niy skuli tego, kaj tyn tatuaż je, ino skuli tego, że rozchodzi sie ô weganizmus. No cōż, zwierzynta radszyj sie po napisie niy kapnōm, że dzioucha im przaje. Modyj paniczce wiynszujymy szczyńściŏ przi szukaniu roboty.
Got a suicide awareness and vegan tattoo today, love em :’) pic.twitter.com/u3OTqA41Fz
— Kate Alice ♀Ⓥ (@spunk_m0nkey) 25 stycznia 2018
Chop z Dublina we Irlandyji umar po tym, jak bez lata uzależniōł sie ôd sterydōw. Przed ślubym mioł zaczōńć brać pile, coby lepij wyglōndać, a potym niy wiedzioł sie rady przestać. Żōna padŏ, że kożdy wiy, że kokaina i heroina sōm niybezpieczne, a ô sterydach sie niy gŏdŏ, tōż niy wiedzieli, że take mogōm być efekty. Widać niy czytali ulotek ani niy kōnsultowali sie z dŏchtorym abo farmaceutōm.
W Peru chop przejechoł lastautym po Linijach Nazca. Te ôgrōmne ôbrŏzy stworzyła 2000 lŏt tymu cywilizacyjŏ prekolumbijskŏ, a UNESCO uznŏwŏ je za Światowõ Erbiznã. I chop pō nich przejechoł, bo niy znoł terynu i niy patrzoł na znaki. Lokalny cajtōng spekuluje, że sjechoł z Panamerykańskij Autobany, coby niy musieć płacić. Ôstatni rŏz takŏ destrukcjŏ prziniōs tam ze sobōm Greenpeace, tōż mogōm sie podać rynce.
#COMUNICADO: Ministerio de Cultura denuncia penalmente a chofer de camión que ingresó a la Pampa de Nasca: https://t.co/SlcJeyYgMm #PrensaCultura pic.twitter.com/rdMf26Eo8r
— Ministerio Cultura (@MinCulturaPe) 29 stycznia 2018
szl_Latn szl_Latn szl_Latn szl_Latn szl_Latn szl_Latn szl_Latn eng_Latn pol_Latn szl_Latn szl_Latn eng_Latn ibo_Latn szl_Latn szl_Latn por_Latn grn_Latn